Civilización minoica

A civilización minoica ye a primera cultura d'a Edat d'Arambre y d'a Edat de Bronce apareixida en a isla de Creta. A vegadas se fan servir como sinonimos de minoica os termins «cretense» u «minoana». "Historia de los Griegos". Oliva, P. / Borecky, B. Editorial Cartago, 1982. Mexico 22, D.F., p. 22 Fa parti d'as civilizacions echeas, un termin que engloba a un grupo de civilizacions prehelenicas que se desarrolloron en a protohistoria en o espacio arredol d'a mar Echea.

No i hai noticia de l'autonimo —chentilicio con o que se denominaban a sí mesmos—. A mayoría d'os historiadors sinyalan que en fuents echipcianas, ugariticas y biblicas se designa como Kaftor u Kaptaru a la isla de Creta en o periodo minoico, y keftiu yera o nombre d'os suyos habitants. La Diosa del sol y la realeza en la Antigua Creta, Nanno Marinatos, p.20, Madrid: Machado (2019), ISBN 978-84-7774-331-6. En una nota complementaria s'indica, manimenos, que en ocasions se designa tamién a Siria como Kaftor.

En a Odisea, compuesta cuantos cientos d'anyos dimpués d'a destrucción d'a civilización minoica, Homero menciona entre os habitants de Creta a os eteocretenses («verdaderos cretenses»),Homero, Odisea XIX, 176. qui talment podrían estar os descendients d'os minoicos.

D'as restas que han plegau a nusatros destaca lo Palacio de Cnosos.

 Referencias 

 Vinclos externos 

*